lflage/wiki-talks huggingface dataset:
Cikkjelöltvita:Chinatown (Manhattan)

message: A nyersfordítás összevetése után egész nyilvánvaló, hogy ez a :en:Chinatown, Manhattan szócikk fordítása lett volna, ha elkészül, de csak az eredeti cikk kb. 10 százaléka "jött át", tehát nincs kész, és a fordítás sincs jelezve a cikkben, holott egy éve kérjük a szerkesztőt, hogy használja a fordítás sablont. Az eredeti angol cikk persze ennek a többszöröse, amiből csak a bevezető egy része lett átmásolva ide. Az angol cikk összesen 191 forrást tartalmaz, azon belül a bevezető is legkevesebb ötöt, de ezekből egyet sem hozott át a szerkesztő, hanem találomra két másikat, azokat is rossz helyre szerkesztve be.
Az azonban bizonyos, hogy az eredetiben nem szerepel olyan, hogy itt élnének a legmagasabb kínaiak, ez nettó butaság, nem is tudom honnan vette. A nem túl hosszú szöveg utolsó mondatába pedig egész egyszerűen belezavarodott, annak így semmi értelme sincs.
A visszahelyezés általam javasolt feljavítási feltételei: az eredeti források átvétele és megfelelő helyen való használata, a megfelelő sablonok használata (csonk és fordítás), a nyögvenyelős mondatok javítása. Nem mellesleg: ha már belekezdett az angol nyelvű szócikk átvételébe, akkor lefordíthatná az egészet, - miért ragadtunk le a bevezetőnél? Palotabarát vita 2022. március 1., 08:32 (CET)
replies: text: Még egy észrevétel: a tagmondatok összekeveredése folytán olyan adatot sikerült reprodukálni az angolból, miszerint a kínai negyedet becslések alapján 90-100 ezer kínai lakja, a lélekszám pedig 2017-ben 893 697 volt. Agyrém. Palotabarát vita 2022. március 1., 08:54 (CET)
thread_title:  Feljavítóba helyezés oka
Vita:Ricardo Montalbán

message: A testvérek 1940-ben New Yorkba költöztek, Mintákban pedig egy kis szerepet kapott a Her Cardboard Lover című színdarabban. -- Mi az, hogy Mintákban pedig egy kis szerepet kapott? És miért kezdődik nagybetűvel a szó a mondat közepén? A minták egy tulajdonnév? Ha igen, kié? Hungarikusz Firkász Ide írkássz! 2022. március 1., 15:30 (CET)
replies: text: :Az Montalbán, csak a telefonom autocorrectje azt írta, hogy Mintákban... néha szokott hülyeségeket írni. Van, hogy észreveszem, van, hogy nem, sajnos. GhostDestroyer100 vita 2022. március 2., 05:19 (CET)
replies: text: ::Már javítottam. GhostDestroyer100 vita 2022. március 2., 05:21 (CET)
thread_title:  ?
Vita:Kaliforniai Egyetem (Berkeley)

message: Úgy tűnik, hogy ez a cikk az angol wikipédia cikkének a fordítása, de a fordítást ellenőrizni kellene. Az "Academics" - "Akadémikusok" megfeleltetés miatt gondolom, hogy más leiterjakabok is lehetnek benne. – Hkoala  2022. március 1., 18:31 (CET)
thread_title:  Lektorálandó
Vita:Putler

message: Bár a gúnynév eredetijének (Путлер) magyar átírása Putler, a magyar nyelvben kifejezőbbnek és egyértelműbbnek tűnik a Putyler szó. Érvek, ellenérvek? LifeDancePro vita 2022. március 2., 02:36 (CET)
replies: text: A Putler egy önálló szó. Semmi sem lágyítja a t-t. Lényegtelen, hogy a Putyin szóban a t-után lágyíró je van, az egy másik szó. Az orosz és az ukrán nyelvben is Putler-nek ejtik. – VargaA vita 2022. március 2., 06:07 (CET)
thread_title:  Putyler vagy Putler?
Vita:Termobárikus fegyver

message: Nem vagyok benne egész biztos, de szerintem termobárikus, nem termobarikus. – M. V. ✉  2022. március 2., 06:46 (CET)
replies: text: Csak a WP-n kerestem rá, és erre volt több találat. Jobban belegondolva igazad lehet, de akkor már jobb lenne a "termobárikus" helyett "termobár fegyver"-t írni. Mit gondolsz? Kiviszem a Nyelvi kocsmafalra, hátha más szempontok is vannak. misibacsi*üzenet 2022. március 2., 07:02 (CET)
thread_title:  Neve
Vita:David Charlebois

message: Törlési megbeszélés eredményeképpen megmaradt. Gg. AnyÜzenet 2022. március 3., 10:24 (CET)
replies: text: Tök fasza! 176.63.166.237 (vita) 2023. január 23., 21:20 (CET)
thread_title:  Törlési megbeszélés eredménye 

message: Miként lehetne bővíteni a szócikket? 176.63.166.237 (vita) 2023. január 23., 21:22 (CET)
thread_title:  Tippek?
Vita:2021–2022-es orosz–ukrán krízis

message: Mi szükség erra a finomkodásra?! A szomszédban háború zajlik. Pasztilla 2022. március 5., 14:10 (CET)
replies: text: Ez a szócikk a háborút megelőző időszakról szól, arra a témára ott van a 2022-es orosz invázió Ukrajna ellen lap. Kismenőkvita 2022. március 5., 19:28 (CET) Kismenők vita 2022. március 5., 19:28 (CET)
replies: text: :Ja, értem. Viszont akkor annak nincs értelme, hogy a kezdőlap aktualitásaihoz ezt a lapot kötjük be. Pasztilla 2022. március 5., 20:54 (CET)
replies: text: ::Mindkettő linkelve van, szerintem ott nincs probléma. Az invázió lapja kétszer is. Kismenők vita 2022. március 5., 22:36 (CET)
replies: text: :::Figyelmetlen vagyok. Pasztilla 2022. március 6., 01:55 (CET)
thread_title:  “Krízis”?
Vita:2022-es Formula–1 világbajnokság

message: Versenyösszefoglalók nem lesznek? 2A01:36D:1201:54A:2572:B4B0:83B9:7F0A (vita) 2022. augusztus 30., 10:30 (CEST)
replies: text: Szerintem egyébként nem nagyon kellenek, hiszen szerintem nem sok ember olvasta el. Tóth Dávid Máté vita 2022. szeptember 25., 18:26 (CEST)
thread_title:  Versenyösszefoglalók
Vita:2023-as Formula–1 világbajnokság

message: Jó lenne azt is odaírni a nagydíjak táblázatába, hogy melyik futamon kik adták át a díjakat. Ha nem láttam egy futamot, akkor hol tudnék ennek utólag utánanézni? Google keresés nem ad ki értelmes találatot. 2A02:AB88:2A86:CA00:AC6B:C68B:214D:E91F (vita) 2023. július 30., 09:06 (CEST)
thread_title:  Fontos kérdés
Vita:Litván Nagyfejedelemség

message: A Litván Nagyhercegség történelmi zászlói:
File:Flag of the Grand Duchy of Lithuania, used during the Council of Constance in 1416.png|1416
File:Flag of Jogaila with the Polish Eagle and Pahonia, used during the Council of Constance from 1414 to 1418.png|1414–1418
File:Žygimont Karybutavič, Pahonia. Жыгімонт Карыбутавіч, Пагоня crop.png|1443
File:Aŭgust Mocny, Pahonia. Аўгуст Моцны, Пагоня (1702).jpg|1702
File:Kronfahne für das Großfürstentum Litauen. 1733.jpg|1733
File:Pahonia. Пагоня (1764-92).jpg|Vojenská vlajka 1764
File:Pahonia. Пагоня (1794).jpg|1794
Modern fantasy zászlók:
File:Flag of the Grand Duchy of Lithuania (1410–1403).svg|1410 zászlaja?
File:Royal banner of the Grand Duchy of Lithuania.svg|16. századi zászló?
Azt javaslom, hogy történelmi képeken alapuljon, és ne a modern szerző fantáziáján. – Лобачев Владимир vita 2022. március 7., 10:00 (CET)
thread_title:  A Litván Nagyhercegség történelmi zászlói
Fájlvita:Deseda-tó légi felvételen.jpg

message: A kép címe jelenleg: Deseda-tó légi felvételen.jpg. Csakhogy ez nem a Deseda, hanem a Kisgyalán melletti Hársasberki-tó. Zerind üzenőlap 2022. március 8., 13:33 (CET)
thread_title: Ez nem a Deseda
Vita:Népszavazás

message: "Az országos népszavazás érvényes, ha az összes választópolgár több mint fele érvényesen szavazott, és eredményes, ha az érvényesen szavazó választópolgárok több mint fele a megfogalmazott kérdésre azonos választ adott." - Én bevallom, az NVI ezen mondatát nem tudom értelmezni, különösen nem a mondat második felét. Mármint mennyi az esélye hogy az érvényesen szavazók a két válaszlehetőségre pontosan megegyező számú szavazatot adjanak le? És mik a következmények ha egy szavazás érvényes, de nem eredményes?
-- Megválaszoltam az anon szerkesztő vitalapján. --Linkoman vita 2022. március 8., 17:34 (CET)
thread_title:  Mi a különbség az érvényesség és eredményesség között?
Fájlvita:Papucs.JPG

message: Könnyű azt mondani, hogy a cikk szerkesztője olvasgassa szépen a képlicenceket, maj' megtudja, hogy melyik kép nem foglalható egy cikkbe. Akkor mit keres a Wikipédiában egy (= határozatlan névelő, nem számnév!) jogvédett kép? --Linkoman vita 2022. március 9., 17:50 (CET)
thread_title:  Ez a kép mit keres a Wikipédiában?
Vita:1966 a jogalkotásban

message: Valamennyi felsorolt magyar jogszabály hivatalos forrása a Magyar Közlöny. Egyes jogszabályfajtáknál maga a jogszabály száma közli a Magyar Közlönyben való megjelenésének napját.--Linkoman vita 2022. március 9., 22:29 (CET)
thread_title:  A magyar jogszabályok forrása 

message: Az Évek a jogalkotásban lapok (a 19. század közepétől máig) célja, hogy összegyűjtse és a Wikipédia szerkesztői illetve olvasói számára könnyen elérhetővé tegye az adott évben megjelent legfontosabb jogszabályok hivatlos címeit. Magyarország vonatkozásában a lehető legnagyobb teljességre törekszik, míg külföldi jogszabályok esetében módot ad lényeges jogszabályok magyarra fordított címeinek feltüntetésére
Ez a cikk csupán jogsazbályok hivatalos címeit közli, és semmiféle tartalmi állítást/tényt nem tartalmaz. Nem tartalmaz állítást arra sem, vajon az adott jogszabályt módosították-e, ha igen mikor, illetve hatályon kívül helyezték-e, ha igen, mikor.
Az ellenőrzés ennélfogva csupán arra vonatkozhat, vajon nincs-e elírása címekben illetve nem  téves/hamis-e bármelyik  jogszabálycím. A lapon szereplő címekhez kötődő jogszabályok semmiféle tartalmi vonatkozása nincs megemlítve, tehát nincs rajta mit ellenőrizni.
Valamennyi 1945 utáni magyar jogszabály esetében a forrás a hatályba lépés előfeltétele a  Magyar Közlönyben való  előzetes megjelenés. 
Ebből következik, hogy valamennyi magyar jogszabály hivatalos forrása a Magyar Közlöny. 
Ami az egyes jogszabályoknak az egyes konkrét Magyar Közlöny-számokban való megjelenését illeti, a legtöbb jogszabályforma esetén maga a jogszabály hivatalos megnevezése adja ki a keresőszót. pl. a 36/2018. (XII. 21.) ITM rendeletet illeti, ez a jogszabály a Magyar Közlöny 2018. december 21-i számában jelent meg.   A keresés szempontjából általában közömbös, hogy melyik közlönyszámban, mert csak a legutóbbi években, a Magyar Közlöny online publikálásának kezdete óta fordul elő néha, hogy egyetelen napon a Magyar Közlönynek több száma is megjelenik.
A jogszabályok közül kizárólag a törvények és (1990 előtt) a törvényerejű rendeletek esetében jelent többletinformációt a Magyar Közlönyben való megjelenés napja illetve a közlöny száma. Ezek esetén tehát - kivételesen - van értelme a közlönyszám feltüntetésének. 
Kérjük a szerkesztőtársakat, hogy segítsenek az oldalon feltüntett konkrét címek forrásainak feltüntetésében.--Linkoman vita 2022. március 31., 17:04 (CEST)
thread_title:  Forráskérő sablon
Vita:Fehér-kék-fehér zászló

message: Úgy látom a példában is nagykötőjeles az állam neve. Önmagában a példa nem nem meggyőző, azért sem, mivel a szerző történész és nem nyelvész. A szabályt légy szíves idézni a nagykötőjeles nevek esetére, vagy olyan példát amit a szabályhoz fűztek. Azzal meggyőzhetsz. Üdv. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2022. március 11., 15:21 (CET)
@Sepultura Nem teljesen értem, hogy mit értesz „példa” alatt, vagy hogy miről kellene „meggyőznöm” téged, de megpróbálok minden tőlem telhetőt megtenni. A kötőjellel összekapcsolt elemekből álló földrajzi nevek esetében a nagykötőjel használatával A magyar helyesírás szabályai 178. pontja foglalkozik, az -i képzős származékokat is beleértve. Makai János tanulmányával kapcsolatban pedig hadd jegyezzem meg, hogy az a Világtörténet 2015. évi 4. számában jelent meg, amely az MTA BTK Történettudományi Intézetének folyóirata, ennek megfelelően pedig rendelkezik olvasószerkesztővel. Remélem, sikerült választ adnom a kérdésedre. Üdv, Zsovar3 vita 2022. március 28., 18:07 (CEST)
replies: text: Amint látod a 178. pontban nagykötőjeles neveknél mindkét tulajdonnév nagybetűs, Zala–Somogyi-határárok szemben a kiskötőjelesekkel: Győr-Moson-Sopron (megye), melléknévként győr-moson-soproni. Az államneveknél minden tag nagybetűs ha nagykötőjellel kapcsolódnak, Osztrák–Magyar Monarchia, ha kiskötőjeles a kapcsolat, akkor Dél-afrikai Köztársaság. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2022. március 28., 19:04 (CEST)
Most már értem, mire irányult a felvetés. Az általad leírtakhoz nem tudok mit hozzáfűzni, a helyesírási szabályzaton kívül nem találtam olyan forrást, amely a témát tárgyalja. Ami biztos, hogy az ELTE BTK Magyar Nyelvtudományi és Finnugor Intézet is a „Vlagyimir–szuzdali” alakot használja, bár ez a honlap nehezen nevezhető helyesírási szempontból jó példának. A Világtörténet emellett továbbra is kitart az előbb említett írásmód mellett, ezúttal Dinnyés Patrik szemléjében (2021. évi 4. szám), Makai Jánosnak pedig 2018-ban könyve jelent meg Klió labirintusában. A történetírás a Kijevi és a Vlagyimir–szuzdali Ruszról címmel. Mivel olyan lektorált szakirodalmat nem találtam, amely más alakot használna, szerintem nincs értelme tovább vitatni a kérdést. Esetleg az E-nyelv tanácsadójához lehet még fordulni. Részemről a vitát lezártnak tekintem. Üdv, Zsovar3 vita 2022. március 28., 22:24 (CEST)
thread_title:  Nagykötőjeles nevek helyesírása
Vita:Gyenes Szilárd

message: Sajnos a cikk egyes pontokon, például a hiányzások terén kissé elfogult. Erről a cikkíró nem tehet, egyszerűen a források ilyenek: az ellenzéki képviselők reakcióit a helyi média nem közli, ignorálja. A megjelenési felületek viszont a Wikipédia szabályi szerint nem használhatóak fel forrásként. Kérdés, hogy ebben az esetben mi a teendő... VitaSzerkesztő:Tombenko 2023. június 18., 01:05 (CEST)
thread_title:  Forrásprobléma
Vita:Várday I. Domokos

message: Kedves szerkesztőtársak! A Várday I. Domokos anyagát beépítettem a Várday család cikkbe, nagyon sajnálom, hogy nincs helye külön a Wikipédiában, mivel nem találjátok elég nevezetesnek.
Körülnéztem a hasonló családtörténeti cikkek között, én számtalan olyan személyről találtam cikket, akiről csupán csak azért született cikk, mivel egy-egy amúgy nevezetes családból származott, vagy testvérei, gyermekei voltak valamiért nevezetesek. A Várday család tagjai között is akad olyan személy, melyről ma gimnáziumot is elneveztek, a családhoz tartozáson kívül azonban semmi nevezetesebbet nem találtam róla, egy oktatási intézmény mégis elég nevezetesnek találta ahhoz, hogy felvegye a nevét, és még a Wikipédián is készült róla cikk... 
Különben véleményem szerint még mindig több információ kerülhet fel egy-egy hajdanán híres családról a Wikipédiára, ha - mivel a fellelhető családtagról magáról nem is maradt fenn, vagy éppen nehezen hozzáférhető egy-egy szócikk kifejtéséhez elegendő anyag, - de mint pl. Várday Domokos eserében - a közvetlen családtagok: szülők, testvérek, gyermekek adatainak felhasználásával sikerül megvilágítani nevezett személy jelentőségét a családtörténetben. Ezen adatok szerintem így is megütik a nevezetesség" kritériumát. Üdvözlettel:Zsuzsakossuth vita 2022. március 2., 23:48 (CET) Zsuzsakossuth vita 2022. március 4., 16:00 (CET)
thread_title: ''Várday I. Domokos''

message: Törlési megbeszélés eredményeképpen törölve. Gg. AnyÜzenet 2022. április 12., 09:35 (CEST)
thread_title:  Törlési megbeszélés eredménye
Vita:Orosz–ukrán háború

message: A cikk pár kattintással készült gépi fordítással, ennek köszönhetően hemzsegnek benne a hibák, ráadásul a szöveg eredetije (ukrán wikiről) már alapból elfogult szövegeket tartalmazott helyenként, pl. alapból "terrorista államoknak" festi le a szeparatista népköztársaságokat. Jelen formájában a cikk vállalhatatlan a fő névtérben, a cikk "írója" pedig azt szeretné, ha valaki más javítaná a hibákat. Erre most 3 hónapig lesz lehetőség a feljavítóban. - Assaiki vita 2022. március 13., 19:49 (CET)
* Az ukrán jogszabályok szerint ezek a kvázi államok az Orosz Föderáció megszálló igazgatási szervei a megszállt Donyeck régióban, terroristák ellenőrzése alatt. - Jafaz vita 2022. március 13., 20:05 (CET)
*:De mi nem az ukrán jogszabályok szerint írjuk a cikkeket, hanem semleges nézőpontból, lásd: WP:NPOV. - Assaiki vita 2022. március 13., 20:13 (CET)
Kérdezzük meg Kismenőket, tudna-e a cikkel foglalkozni? – M. V. ✉  2022. március 15., 11:33 (CET)
replies: text: Foglalkozhatok vele, de időbe fog telni, az biztos. Kismenők vita 2022. március 15., 11:47 (CET)
Jelen cikk az ukrán wikiről lett copypastelve google fordító segítségével, anélkül, hogy létrehozója bármiféle hibajavítást eszközölt volna (nem beszél magyarul). Emiatt kérdem: nem lenne jobb inkább tiszta lappal az angol wikiről fordítani, és google helyett a DeepL-t használni (ahogy misibacsi is tanácsolta a szerkesztő vitalapján) ? - Assaiki vita 2022. március 15., 12:25 (CET)
thread_title: Feljavítóba helyezés indoka

thread_title:  Jegyzetek 

message: Valaki tudja, hogy mit keresnek magyar katonák a háborúban? Nem a kárpátaljai magyarokra gondolok, hanem Magyarország hadseregére. Milyen feladatokat végeznek, és ki mellett állnak? Az oroszoknak vagy az ukránoknak segítenek? Esetleg békefenntartó szerepük van? 2A02:AB88:2A86:CA00:7DFD:DC31:2F7E:4C92 (vita) 2023. november 24., 21:34 (CET)
thread_title:  Magyarok a háborúban
Vita:Amerikai katonai adminisztráció Koreában

message: Ez az angol Wikipédia cikkének (miért nem lehet ezt feltüntetni?) helyenként értelmetlen (mert gépi) fordítása. Javasolom a DeepL használatát. – Vépi vita 2022. március 16., 08:31 (CET)
thread_title: Fordítási észrevétel
Sablonvita:Ágrajz-8-2mérkőzés

message: Megdöbbenéssel vettem észre, hogy néhány nappal ezelőtt el lettek angolosítva a paraméternevek. Ezt minél előbb javítani kellene, elvégre nem az angol Wiki vagyunk. Zerind üzenőlap 2022. március 16., 08:43 (CET)
replies: text: Gondoltam modul alapra teszem az egészet, aminek az az előnye, hogy nem kell külön-külön sablon minden egyes változatra (például külön olyanra amikor nincs harmadik helyért és van harmadik helyért). A modul meg angol, nem áll szándékomban lefordítani magyarra. Arra van lehetőség, hogy a sablonba magyar paraméterneveket is beírjunk, vagyis akkor a magyart és az angolt is elfogadná. A Modul:Sports table alapból használt tabellák sincsenek lefordítva, ami szintén sokat használt és jóval egyszerűbb a kezelése. Tomcsy üzenet 2022. március 16., 11:41 (CET)
thread_title: Miért lett elangolosítva?
Sablonvita:Békefenntartó missziók

message: T. Hozzáértőek! Annyit tudok tenni, hogy megkeresem az angol változatot és szabályosan ráküldöm azt, aki érti is ezeket a katonai vagy más missziókat. Így könnyebb megírni magyarul és a sablont a megírtakhoz igazítani. Nem tudok másra vállalkozni, de fontosak lehetnek ezek a missziók, hiszen most is háború folyik a közelünkben. SzaladdinKérlek, hogy a szócikk vitalapján írj! 2022. március 18., 14:42 (CET)

message: T. Balint36! Köszi az értesítést! Biztos nem kell senkinek az angol wikipédia hivatkozás. Nekem ez semmit nem jelent, talán a missziós kapcsolatok titkárságának igen. :) Mindenesetre ezt tudom tenni:Néhány misszió angolulSzaladdinKérlek, hogy a szócikk vitalapján írj! 2022. április 4., 16:41 (CEST)
thread_title:  Balint36-nak
Fájlvita:Tabányi Mihály Magyar Köztársasági Érdemrend Tisztikeresztje.jpg

message: Ha egy admin erre jár, kérem nevezze át a kép nevét lovagkeresztre. Köszönöm. – Matepyt  V.I.T.A. 2022. március 18., 21:01 (CET)
thread_title: Átnevezés
Vita:Mindennapi élet Japánban a szamurájok korában

message: biztos jó ez? Egy nyílnak lehet húrja? Nem az íjnak van húrja? Xia  Üzenő  2022. március 18., 23:00 (CET)
Köszi szépen, nagyon igazad van. Már a forrásban rossz volt, de ez nem mentség. Javítottam. – Szilas vita 2022. március 19., 07:05 (CET)
thread_title:  Nyíl húrja
Vita:Christopher Isherwood

message: A fordítást alaposan át kell nézni. Például ennek a mondatnak 
* "Upward, Isherwood, Auden, and Spender were identified as the most exciting new literary group in England in the 1930s."
* ez volt a fordítása: "Az Emelkedő, Isherwood, Auden és Spender az 1930-as években a legizgalmasabb új irodalmi csoport volt Angliában." (már javítottam).  – Hkoala  2022. március 19., 21:28 (CET)
thread_title:  Lektorálandó
Vita:Szőgyény-Marich László (jogász, 1840–1916)

message: A Nemzeti Névtérben SZÖGYÉNŸ-MARICH LÁSZLÓ formában szerepel a neve. A szokatlan, kétpontos Ÿ érthető, ha nyomdatechnikai okokból elmarad, de a rövid ö-re több más forrás is utal a cikk alján linkeltek között. (Az idősb nevénél szintúgy.) Mi lehet a nevük hivatalos alakja? Ádám ✉ 2022. március 21., 00:31 (CET)
replies: text: Az idősebbiket a linken látható MÉL-cikk is ő-vel hozza, a másikat ö-vel. Egyébként van több ilyen trémás y-os szócikkünk is, pl. Verebélÿ László (villamosmérnök). Pagony üzenet 2022. március 21., 01:08 (CET)
thread_title: Rövid vagy hosszú ''ö/ő,'' pontozott vagy a nélküli ''y''
Vita:Acquoy

message: A cikkben most szerepel a következő szöveg:
replies: text: Acquoy Leerdammal együtt a Orániai-ház tulajdonába került, és Holland megye része lett. Acquoy megyét annak idején bárósággá tették.
Ez engem kicsit összezavart, mert nem értettem, hogy egy megye hogyan része egy másik megyének. Az angol eredeti alapján világossá válik a különbség:

text: Acquoy, together with Leerdam, became property of the House of Orange and part of the County of Holland. The shire of Acquoy was made a barony in that time.
Gondolkozom, hogy lehetne a county és a shire közti különbséget érzékeltetni; magyarul valóban mindkettőnek a megye felel meg, de ez ebben az esetben talán nem szerencsés. – FoBe üzenet 2022. március 21., 10:30 (CET)
thread_title:  Megyék
Vita:Somossy Károly

message: Kedves szerkesztő. Nagy és értékes munkát végeztél Somossy Károly éltrajzának összeállításával. Azonban lehet, hogy az Orfeumról szóló részletes táblázatokat inkább az orfeum szócikkébe (Budapesti Operettszínház) lenne érdemes beledolgozni, nem az életrajzba. Üdvözlettel: 12akd vita 2022. március 22., 15:44 (CET)
thread_title:  Orfeum
Vita:Júdás apostol

message: Amik itt le vannak írva a cikkben, forrásokkal együtt, azok tényszerűsége nagyon vitatott. Elég csak ránézni az enwiki-re, egész más állítások vannak más forrásokból. – M. V. ✉  2022. március 22., 21:10 (CET)
thread_title:  Vitatott
Vita:II. Klórmész egyiptomi fáraó

message: Wikipédia:Törlésre javasolt lapok/II. Klórmész egyiptomi fáraó. – Pagony üzenet 2022. március 23., 14:23 (CET)
Hogy mikről maradok le :D Egyébként az egész cikk Thotmesz (alkirály) cikkéből volt másolva. Alensha 2022. április 23., 19:04 (CEST)
thread_title:  Törlési megbeszélés eredménye
Vita:Meylişah szultána

message: szia! Ha jól tudom, foglalkoztál török cikkekkel; ha van időd, rá tudnál nézni erre? Nem tudom, hogy lett a Meylişah "Meleksima", továbbá a török wiki szerint nem ismert születésének és halálának dátuma, itt mégis meg van adva. Esetleg össze van mosva valami filmszereplővel? Az angol wikiről törölték. Köszi, Whitepixels vita 2022. március 23., 16:17 (CET)
replies: text: @Whitepixels létezni létezett, de kétlem, hogy az életéről bármit is tudni azon túl, hogy a szultán asszonya volt és szült neki egy fiút. A többi valszeg a sorozatból vett hablaty. szívem szerint az összes ilyet kidobnám a francba, nem nevezetesek, törikönyvekben is csak említés szintjén léteznek, és az emberek azt hiszik, a török sorozatokban látott történetek megtörténtek, holott fikció az egész, pár nagyobb eseményt belevesznek, de minden egyéb teljes fikció. Pont olyan, mintha valaki a vikingek történelmét a Netflix-sorozat alapján akarná megírni... Xia  Üzenő  2022. március 23., 16:24 (CET)
thread_title: Hoax?